Source: http://lex.justice.md/index.php?action=view&view=doc&lang=1&id=366640
Timestamp: 2019-07-23 11:06:19+00:00
Document Index: 36268783

Matched Legal Cases: ['Articolul 4', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 16']

ID intern unic: 366640
cu privire la caracterul definitiv al decontării în sistemele
de plăţi şi de decontare a instrumentelor financiare
Publicat : 16.09.2016 în Monitorul Oficial Nr. 306-313 art Nr : 653 Data intrarii in vigoare : 16.03.2017
(1) Prezenta lege reglementează caracterul definitiv al decontărilor în sistemele de plăţi şi de decontare a instrumentelor financiare, efectele procedurii de insolvabilitate intentate împotriva unui participant la sistem în ceea ce privește drepturile şi obligaţiile care decurg din sau în legătură cu participarea sa la un sistem, precum şi protejarea drepturilor deţinătorilor de garanţii față de efectele insolvabilităţii participantului furnizor de garanţii.
(2) Prezenta lege are ca scop reducerea riscului sistemic asociat cu participarea la sistemele de plăţi şi de decontare a instrumentelor financiare, precum şi reducerea disfuncţionalităţilor sistemelor cauzate de intentarea procedurii de insolvabilitate împotriva unui participant la aceste sisteme.
Prezenta lege se aplică oricărui sistem definit în conformitate cu art. 3 alin. (1) pct. 17), oricărui participant la un astfel de sistem, precum şi garanţiilor constituite în legătură cu participarea la un sistem sau cu operaţiunile Băncii Naţionale a Moldovei în cadrul exercitării atribuţiilor sale de bancă centrală.
1) agent de decontare – entitate care pune la dispoziţia instituţiilor şi/sau a contrapărţii centrale participante la sistem conturi de decontare prin care sînt decontate ordinele de plată şi/sau ordinele de transfer din sistem şi, după caz, acordă credite acestor instituţii şi/sau contrapărţii centrale, în scopul decontării;
4) contraparte centrală – entitate care se interpune între instituţiile participante la un sistem şi care acţionează ca partener exclusiv al acestor instituţii în ceea ce priveşte ordinele lor de plată/ordinele lor de transfer;
5) entitate garantată public – entitate de drept public sau privat ale cărei obligații sînt garantate de stat conform legii;
7) instituţie – oricare dintre următoarele entităţi care participă la un sistem şi care este obligată să execute obligaţiile financiare rezultate din ordinele de plată/ordinele de transfer în cadrul respectivului sistem:
d) autorități publice şi entităţi garantate public;
8) instrumente financiare – instrumente prevăzute la art. 4 alin. (1) din Legea nr. 171 din 11 iulie 2012 privind piața de capital;
9) compensare – conversie într-o singură creanţă netă sau obligaţie netă a creanţelor şi a obligaţiilor rezultate din ordinele de plată şi/sau ordinele de transfer, pe care unul sau mai mulţi participanţi le emit în beneficiul unuia sau al mai multor participanţi sau le primesc de la unul ori mai mulţi participanţi, avînd ca rezultat faptul că numai o singură creanţă netă poate fi exigibilă şi numai o singură obligaţie netă este datorată;
11) ordin de transfer – instrucţiune dată de un participant de a transfera dreptul de proprietate sau orice alt drept asupra unuia sau mai multor instrumente financiare prin înscrierea în registrul de evidenţă a acestora sau prin orice altă modalitate;
12) operator de sistem – entitate sau entităţi responsabile din punct de vedere juridic de funcţionarea unui sistem. Un operator de sistem poate acţiona în calitate de agent de decontare, contraparte centrală sau casă de compensare (clearing);
14) participant indirect – instituţie, contraparte centrală, agent de decontare, casă de compensare (clearing) sau operator de sistem care are o relaţie contractuală cu un participant la sistem care execută ordine de plată şi/sau ordine de transfer şi în temeiul căreia participantul indirect poate transmite ordine de plată şi/sau ordine de transfer în sistemul respectiv, cu condiţia ca participantul indirect să fie cunoscut operatorului de sistem;
15) procedură de insolvabilitate – orice procedură prevăzută de legislaţie care urmăreşte fie lichidarea unui participant, fie restructurarea sa, dacă această măsură implică suspendarea sau limitarea plăţilor ori transferurilor;
16) risc sistemic – risc că incapacitatea unui participant de a-și îndeplini obligațiile în cadrul unui sistem va cauza incapacitatea altor participanți de a-și onora obligațiile atunci cînd acestea devin scadente cu un posibil efect de contagiune care ar putea afecta stabilitatea sistemului financiar;
17) sistem – aranjament formal care îndeplineşte cumulativ următoarele condiţii:
a) este încheiat între 3 sau mai mulţi participanţi, alţii decît operatorul de sistem al acelui sistem, un posibil agent de decontare, o posibilă contraparte centrală, o posibilă casă de compensare (clearing) sau un posibil participant indirect şi are reguli comune şi proceduri standardizate pentru clearing, realizat prin intermediul unei contrapărţi centrale sau al altei entităţi, şi/sau pentru executarea ordinelor de plată şi/sau ordinelor de transfer între participanţi;
b) este guvernat de legea Republicii Moldova, dacă cel puţin unul dintre participanţi îşi are sediul în Republica Moldova;
c) este desemnat de Banca Naţională a Moldovei ca sistem după ce se asigură că normele de funcţionare a sistemului sînt adecvate.
[Art.3 al.(1), pct.17), lit.c) în redacția LP58 din 06.04.17, MO119-126/14.04.17 art.197; în vigoare 14.04.17]
18) sisteme interoperabile – două sau mai multe sisteme ai căror operatori de sistem au încheiat acorduri în temeiul cărora este posibilă executarea ordinelor de plată şi/sau a ordinelor de transfer dintr-un sistem în altul;
19) zi lucrătoare – interval de timp în care au loc decontările din timpul zilei şi din timpul nopţii şi cuprinde toate evenimentele survenite în timpul unui ciclu de activitate a unui sistem.
(2) Pentru prevenirea riscului sistemic, prin derogare de la prevederile alin. (1) pct. 17), dacă este cazul, poate fi desemnat ca sistem care intră sub incidenţa prezentei legi un aranjament formal între doi participanţi, alţii decît un posibil agent de decontare, o posibilă contraparte centrală, o posibilă casă de compensare (clearing) sau un posibil participant indirect.
(3) Depozitarul central unic al valorilor mobiliare obține calitatea de operator de sistem și administrează sisteme de plăți și de decontare de la data intrării în vigoare a deciziei privind inițierea activității Depozitarului central, emisă de Banca Națională a Moldovei în conformitate cu art. 21 alin. (4) din Legea nr. 234/2016 cu privire la Depozitarul central unic al valorilor mobiliare.
[Art.3 al.(3) introdus prin LP58 din 06.04.17, MO119-126/14.04.17 art.197; în vigoare 14.04.17]
Articolul 4. Interdicţii privind sechestrarea conturilor
deschise în cadrul sistemului
Conturile participanților deschise în sistemele care intră sub incidența prezentei legi nu cad sub incidența niciunui act juridic, administrativ sau a altui act ori a unui proces de blocare, restricționare sau sechestrare a acestor conturi în scopul de a aplica o penalitate ori de a îndeplini o hotărîre judecătorească, o altă decizie judiciară, arbitrală, administrativă sau oricare altă decizie ori în scopul de a asigura disponibilitatea acestor conturi pentru aplicarea sau îndeplinirea oricărei hotărîri sau decizii viitoare.
Probele privind existența, conținutul, momentul intrării în sistem a ordinului de plată/ordinului de transfer, irevocabilitatea, precum și executarea în cadrul sistemelor de plăți sau de decontare a instrumentelor financiare, pot fi acceptate în justiție în toate cauzele civile, comerciale, penale sau administrative referitoare la sistem, la participanții la sistem sau la orice terțe părți, în formă scrisă sau pe un suport durabil care asigură trasabilitatea acestora, în format electronic sau optic, inclusiv în forma imprimată a acestor documente electronice sau optice.
COMPENSAREA ŞI ORDINELE DE PLATĂ/DE
Articolul 6. Caracterul definitiv al decontărilor
(1) Ordinele de plată şi/sau ordinele de transfer şi compensarea sînt valabile, produc efecte juridice şi sînt opozabile terţilor chiar şi în cazul intentării procedurii de insolvabilitate împotriva unui participant (în sistemul în cauză sau într-un sistem interoperabil), cu condiţia ca ordinele de plată şi/sau de transfer să fi fost introduse în sistem înainte de momentul intentării procedurii de insolvabilitate, astfel cum este definit la art. 9 alin. (1).
(2) Prevederile alin. (1) se aplică chiar şi în cazul intentării procedurii de insolvabilitate împotriva operatorului unui sistem interoperabil care nu este participant.
(3) Dacă ordinele de plată şi/sau ordinele de transfer sînt introduse în sistem după momentul intentării procedurii de insolvabilitate şi sînt executate, astfel cum este stabilit prin regulile sistemului, în cursul zilei lucrătoare în care a fost intentată procedura, aceste ordine de plată şi/sau de transfer îşi produc efectele juridice şi sînt opozabile terţilor cu condiţia ca operatorul de sistem să poată dovedi că în momentul în care ordinele de plată şi/sau ordinele de transfer au devenit irevocabile nu a cunoscut şi nici nu trebuia să cunoască faptul că s-a intentat procedura de insolvabilitate.
(4) Niciun act legislativ sau act subordonat legii, nicio uzanţă privind anularea contractelor şi a tranzacţiilor încheiate înaintea momentului intentării procedurii de insolvabilitate, astfel cum este definit la art. 9 alin. (1), nu poate conduce la anularea compensării.
(6) În cazul sistemelor interoperabile, fiecare sistem va stabili, în propriile reguli de sistem, momentul intrării în sistem a unui ordin de plată/ordin de transfer, astfel încît să asigure, pe cît posibil, coordonarea în această privinţă a regulilor tuturor sistemelor interoperabile în cauză. În cazul în care nu există dispoziţii prevăzute expres în regulile tuturor sistemelor care fac parte din sistemele interoperabile în cauză, regulile unui sistem cu privire la momentul intrării ordinelor de plată/ordinelor de transfer nu sînt afectate de niciuna dintre regulile celorlalte sisteme cu care acesta este interoperabil.
Articolul 7. Utilizarea mijloacelor băneşti sau a
instrumentelor financiare disponibile în
conturile participantului pentru îndeplinirea
obligaţiilor participantului faţă de sistem
(1) În cazul în care a fost intentată procedura de insolvabilitate împotriva unui participant sau a unui operator al unui sistem interoperabil, mijloacele bănești sau instrumentele financiare disponibile în contul de decontare al respectivului participant pot fi folosite pentru îndeplinirea obligațiilor participantului față de sistem sau față de un sistem interoperabil, în principal pentru îndeplinirea oricărei obligații rezultate în urma compensării în ziua lucrătoare în care a fost intentată procedura de insolvabilitate, făcînd posibilă decontarea finală.
(2) Facilitatea de credit aferentă sistemului poate fi utilizată în ziua lucrătoare în care a fost intentată procedura de insolvabilitate împotriva unui participant, în limitele garanțiilor constituite în acest scop, pentru îndeplinirea obligațiilor participantului față de sistem sau fața de un sistem interoperabil.
Articolul 8. Irevocabilitatea ordinelor de plată şi/sau
a ordinelor de transfer
(2) În cazul sistemelor interoperabile, fiecare sistem va stabili, în propriile reguli de sistem, momentul irevocabilităţii ordinelor de plată şi/sau ordinelor de transfer, astfel încît să asigure, pe cît posibil, coordonarea în această privinţă a regulilor tuturor sistemelor interoperabile în cauză. Cu excepția cazului în care regulile tuturor sistemelor care fac parte din sistemele interoperabile în cauză prevăd expres contrariul, regulile unui sistem cu privire la momentul irevocabilității ordinelor de plată și/sau ordinelor de transfer nu sînt afectate de niciuna dintre regulile celorlalte sisteme cu care acesta este interoperabil.
PREVEDERI REFERITOARE LA PROCEDURA
Articolul 9. Momentul intentării procedurii
(1) În sensul prezentei legi, se consideră moment al intentării procedurii de insolvabilitate pentru instituțiile autohtone, cu excepția celor menționate la art. 3 alin. (1) pct. 7) lit. d), momentul în care instanța judecătorească sau Banca Națională a Moldovei adoptă hotărîrea de intentare a procedurii de insolvabilitate prevăzute la art. 3 pct. 15).
(2) Autoritatea competentă indicată la alin. (1) este obligată să comunice imediat, prin fax, telefonogramă sau poștă electronică, această hotărîre Băncii Naţionale a Moldovei şi Comisiei Naţionale a Pieţei Financiare. Obligaţia de notificare a fiecărei autorităţi menţionate se consideră îndeplinită numai dacă autoritatea care a expediat notificarea a primit confirmarea de primire a hotărîrii.
(3) Banca Naţională a Moldovei va comunica imediat, prin fax, telefonogramă sau poștă electronică, tuturor operatorilor sistemelor desemnate în conformitate cu prezenta lege hotărîrea adoptată în conformitate cu alin. (1).
[Art.9 al.(3) modificat prin LP58 din 06.04.17, MO119-126/14.04.17 art.197; în vigoare 14.04.17]
(4) Banca Naţională a Moldovei va încheia acorduri de cooperare cu autorităţile relevante ale statului în care participanţii străini la sistemele desemnate în conformitate cu prezenta lege îşi au sediul, în scopul de a fi informată, în timp util, cu privire la orice procedură de insolvabilitate intentată împotriva acestor participanţi. În sensul prezentei legi, moment al intentării procedurii de insolvabilitate pentru instituţiile din străinătate se consideră momentul în care autoritatea străină relevantă informează Banca Naţională a Moldovei. Banca Naţională a Moldovei va proceda în conformitate cu alin. (3) în ceea ce priveşte procedura de insolvabilitate intentată împotriva participanţilor străini.
[Art.9 al.(4) în redacția LP58 din 06.04.17, MO119-126/14.04.17 art.197; în vigoare 14.04.17]
Articolul 10. Neretroactivitatea efectelor intentării
procedurii de insolvabilitate
(1) Intentarea procedurii de insolvabilitate împotriva unui participant nu are efect retroactiv asupra drepturilor şi obligaţiilor sale care decurg din participarea sa la sistem sau în legătură cu participarea sa la sistem înainte de momentul intentării procedurii de insolvabilitate, astfel cum este definit la art. 9 alin. (1).
(2) Prevederile alin. (1) se aplică şi în ceea ce privește drepturile și obligațiile unui participant la un sistem interoperabil sau ale unui operator al unui sistem interoperabil care nu este participant.
Articolul 11. Drepturile şi obligaţiile participantului
În cazul în care a fost intentată procedura de insolvabilitate împotriva unui participant la sistem, drepturile şi obligaţiile acestuia care apar ca rezultat al participării sale sau în legătură cu participarea sa la sistem se stabilesc de legea aplicabilă sistemului în cauză.
Articolul 12. Protejarea drepturilor deţinătorilor de garanţii
faţă de efectele insolvabilităţii participantului
furnizor de garanții
(2) Garanţiile prevăzute la alin. (1) pot fi executate în scopul realizării drepturilor garantate în conformitate cu legislația aplicabilă contractelor de garanție financiară.
(4) În cazul în care instrumentele financiare (inclusiv drepturile asupra instrumentelor financiare) sînt constituite ca garanţii în favoarea participanţilor, operatorilor de sistem şi/sau Băncii Naţionale a Moldovei, potrivit alin. (1), iar dreptul acestora (sau cel al oricărui mandatar, agent sau terţ care acţionează în numele şi pe contul lor) asupra instrumentelor financiare este înregistrat legal într-un registru, un cont sau sistem de depozitare centralizat al Republicii Moldova sau al unui stat membru al Uniunii Europene, stabilirea drepturilor deţinătorilor respectivelor garanţii este reglementată, după caz, de legea Republicii Moldova sau de legea statului membru al Uniunii Europene pe al cărui teritoriu a fost efectuată înregistrarea acestor drepturi.
Articolul 13. Autorități de supraveghere și împuternicirile
(1) Banca Naţională a Moldovei, conform competențelor legale, desemnează sistemele, astfel cum sînt definite la art. 3 alin. (1) pct. 17), care intră sub incidenţa prezentei legi, prin emiterea unei decizii care se comunică de îndată sistemului desemnat prin fax, telefonogramă sau poștă electronică și se publică în Monitorul Oficial al Republicii Moldova.
[Art.13 al.(1) modificat prin LP58 din 06.04.17, MO119-126/14.04.17 art.197; în vigoare 14.04.17]
(2) Banca Naţională a Moldovei menține și actualizează pe pagina sa web oficială registrul sistemelor desemnate în conformitate cu prezenta lege.
[Art.13 al.(2) modificat prin LP58 din 06.04.17, MO119-126/14.04.17 art.197; în vigoare 14.04.17]
(3) Banca Naţională a Moldovei supraveghează permanent sistemele de plăţi şi sistemele de decontare a instrumentelor financiare conform competențelor legale și urmărește respectarea prevederilor prezentei legi în cadrul sistemelor care intră sub incidența acestora.
[Art.13 al.(3) modificat prin LP58 din 06.04.17, MO119-126/14.04.17 art.197; în vigoare 14.04.17]
(4) Pentru încălcarea prevederilor prezentei legi, Banca Națională a Moldovei poate aplica sancțiuni în conformitate cu prevederile art. 75–752 din Legea nr. 548-XIII din 21 iulie 1995 cu privire la Banca Națională a Moldovei.
Fiecare operator al unui sistem desemnat de către Banca Naţională a Moldovei în conformitate cu prevederile art.13 este obligat să comunice acestora participanţii la sistem, inclusiv participanţii indirecţi şi operatorii de sisteme interoperabile care nu sînt participanţi, precum şi orice schimbare cu privire la aceştia.
[Art.14 modificat prin LP58 din 06.04.17, MO119-126/14.04.17 art.197; în vigoare 14.04.17]
O instituţie va oferi gratuit, la cerere, oricărei persoane care justifică un interes legitim informaţii referitoare la sistemele la care această instituţie participă şi la principalele reguli de funcţionare a acestor sisteme în termen de cel mult 15 zile de la data primirii cererii.
Articolul 16. Compatibilitatea cu legislația comunitară
Prezenta lege transpune art. 1–10 din Directiva 98/26/CE a Parlamentului European și a Consiliului din 19 mai 1998 privind caracterul definitiv al decontării în sistemele de plăți și de decontare a titlurilor de valoare, publicată în Jurnalul Oficial al Comunităților Europene L 166 din 11 iunie 1998, și este compatibilă cu aceasta.
(2) Guvernul, pînă la intrarea în vigoare a prezentei legi, va aduce actele sale normative în concordanță cu prezenta lege și va adopta actele normative necesare pentru implementarea acesteia.
(3) Banca Naţională a Moldovei și Comisia Națională a Pieței Financiare vor aduce actele lor normative în concordanță cu prezenta lege pînă la intrarea în vigoare a acesteia.
Nr. 183. Chişinău, 22 iulie 2016.